**Lietošanas instrukcija: informācija lietotājam**

**RECREOL 50 mg/g ziede**

*Dexpanthenolum*

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā ārsts vai farmaceits Jums teicis.

1. Saglabājiet šo instrukciju! Iespējams, ka vēlāk to vajadzēs pārlasīt.
2. Ja Jums nepieciešama papildus informācija vai padoms, vaicājiet farmaceitam.
3. Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.
4. Ja pēc 14 dienām nejūtaties labāk vai jūtaties sliktāk, Jums jākonsultējas ar ārstu.

**Šajā instrukcijā varat uzzināt:**

1. Kas ir RECREOL un kādam nolūkam to lieto

2. Kas Jums jāzina pirms RECREOL lietošanas

3. Kā lietot RECREOL

4. Iespējamās blakusparādības

1. Kā uzglabāt RECREOL

6. Iepakojuma saturs un cita informācija

1. **Kas ir RECREOL un kādam nolūkam to lieto**

RECREOL ziedes aktīvā viela ir dekspantenols, kas ietilpst brūču un čūlu ārstēšanai paredzēto zāļu grupā. Audos dekspantenols pārvēršas pantotēnskābē. Pantotēnskābe atjauno ādas elastību un veicina brūču dzīšanu.

RECREOL ziedi lieto:

* dažādas izcelsmes virspusēju ādas bojājumu atbalstošai ārstēšanai. Tā palīdz mitrināt ādas virsējo slāni un veicina dzīšanu ar turpmāku pretiekaisuma un pretniezes efektu.

RECREOL ziedi var lietot bērni, pusaudži un pieaugušie.

1. **Kas Jums jāzina pirms RECREOL lietošanas**

Nelietojiet RECREOL ziedi šādos gadījumos:

* ja Jums ir alerģija pret dekspantenolu vai kādu citu (6. punktā minēto) šo zāļu sastāvdaļu;
* nelietojiet ziedi uz brūcēm, ja Jums ir hemofīlija, jo pastāv smagas asiņošanas risks.

**Brīdinājumi un piesardzība lietošanā**

RECREOL ziedes lietošana jāpārtrauc alerģisku reakciju gadījumā.

Jāizvairās no RECREOL ziedes iekļūšanas acīs.

Ja RECREOL ziede tiek izmantota ap anogenitālo reģionu, tas var ietekmēt prezervatīvu stiprumu.

**Citas zāles un RECREOL**

Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot.

Nav pierādījumu, ka RECREOL ziede mijiedarbojas ar citām zālēm.

**Grūtniecība, barošana ar krūti un fertilitāte**

RECREOL ziedi var lietot grūtniecības un barošanas ar krūti periodā atbilstoši ārsta rekomendācijām.

Jāizvairās no ziedes uzklāšanas uz krūts, lai novērstu tās saskarsmi ar mazuļa muti.

Nav veikti pētījumi par dekspantenola ietekmi uz cilvēka fertilitāti.

**Transportlīdzekļu vadīšana un mehānismu apkalpošana**

RECREOL ziede neietekmē transportlīdzekļu vadīšanu un mehānismu apkalpošanu.

**RECREOL ziede satur cetilspirtu, stearilspirtu un lanolīnu**

Cetilspirts, stearilspirts un lanolīns var izraisīt lokālas ādas reakcijas (piemēram, kontaktdermatītu).

1. **Kā lietot RECREOL**

Vienmēr lietojiet šīs zāles tieši tā, kā aprakstīts šajā instrukcijā vai kā ārsts vai farmaceits Jums ir teicis. Neskaidrību gadījumā vaicājiet ārstam vai farmaceitam.

Lietošanai uz ādas.

Ja nav noteikts citādi, pieagušajiem un bērniem dekspantenolu uzklāj plānā kārtiņā uz bojātās ādas virsmas vienu vai vairākas reizes dienā pēc nepieciešamības.

Ārstēšanas ilgums ir atkarīgs no slimības rakstura un gaitas. Jums jākonsultējas ar ārstu, ja nejūtaties labāk vai jūtaties sliktāk pēc 14 dienām.

**Lietošana bērniem**

RECREOL ziedi var lietot bērniem.

Ja Jūs sajūtat, ka RECREOL ziedes iedarbība ir pārāk stipra vai pārāk vāja, konsultējieties ar ārstu vai farmaceitu.

**4. Iespējamās blakusparādības**

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

*Ļoti reti (var rasties līdz 1 no 10 000 cilvēkiem):* alerģiskas reakcijas un paaugstinātas jutības reakcijas (piemēram, ādas iekaisums/alerģiskas ādas reakcijas un ādas kairinājuma reakcijas).

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV‑1003.

Tīmekļa vietne: www.zva.gov.lv.

Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt RECREOL**

Uzglabāt temperatūrā līdz 25 °C.

Uzglabāt bērniem neredzamā un nepieejamā vietā.

Nelietot šīs zāles pēc derīguma termiņa beigām, kas norādīts uz kastītes pēc “Derīgs līdz”. Derīguma termiņš attiecas uz norādītā mēneša pēdējo dienu.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko RECREOL ziede satur**

* Aktīvā viela ir dekspantenols. 1 g ziedes satur 50 mg dekspantenola.
* Citas sastāvdaļas ir stearilspirts, cetilspirts, baltais bišu vasks, protegin XN (vazelīneļļa, dzeltenais vazelīns, ozokerīts, gliceriloleāts, lanolīnspirts), attīrīta mandeļu eļļa, baltais vazelīns, vazelīneļļa, lanolīns, attīrīts ūdens.

**RECREOL ārējais izskats un iepakojums**

Iedzeltena viendabīga ziede ar specifisku aromātu.

30 g vai 50 g ziedes alumīnija tūbiņā. Tūbiņa ir noslēgta ar alumīnija membrānu un aprīkota ar baltu skrūvējamu vāciņu. Alumīnija tūbiņa kartona kastītē.

Visi iepakojuma lielumi tirgū var nebūt pieejami.

**Reģistrācijas apliecības īpašnieks un ražotājs**

AS GRINDEKS.

Krustpils iela 53, Rīga, LV-1057, Latvija

Tālr.: +371 67083205

Fakss: +371 67083505

E-pasts: grindeks@grindeks.lv

Šīs zāles Eiropas Ekonomikas zonas (EEZ) dalībvalstīs ir reģistrētas ar šādiem nosaukumiem:

Igaunija RECREOL

Latvija RECREOL 50 mg/g ziede

Lietuva RECREOL 50 mg/g tepalas

Čehija RECREOL

Slovākija RECREOL 50 mg/g masť

Ungārija RECREOL 50 mg/g kenőcs

Somija Recreol 50 mg/g voide

Polija Recreol

Rumānija Recreol 50 mg/g unguent

Portugāle Recreol 50 mg/g pomada

Slovēnija Recreol 50 mg/g mazilo

Austrija Recreol 50 mg/g Salbe

Vācija Dexpanthenol Grindeks 50 mg/g Salbe

**Šī lietošanas instrukcija pēdējo reizi pārskatīta 12/2020**